﻿Valter Roman a acţionat pentru desfiinţarea statului naţional unitar 
România 
Valter Roman (Walter Roman,  Ernő Neuländer) născut în Oradea, 
a acţionat pentru desfiinţarea statului naţional unitar România, cerând ca 
Transilvania să devină stat independent 
    A acţionat Valter Roman, cu toată hotărârea, împotriva existenţei 
României ca stat?  Categoric, da. A apreciat că a sosit momentul, când 
poate să-şi aducă şi dumnealui contribuţia, la desfiinţarea României ca 
stat. Asupra autenticităţii documentului  nu există nici o îndoială. Se află 
în arhiva Comisiei de pregătire a tratatelor de pace şi orânduirii de după 
război, înfiinţată în URSS, sub conducerea lui Maxim Maximovici 
Litvinov, locţiitorul comisarului [ministrului] Afacerilor Externe. L-am avut 
la dispoziţie din Scrisoarea către Petre Roman, scrisă de Tofic 
ISLAMOV, publicată în acelaşi timp, în Provincia , oct. 2000, anul I, nr. 6 
(www. provincia.ro) şi în revista Novaia i noveisaia istoria, din Moscova. 
Înainte de prezentarea documentului, să reţinem câteva paragrafe din 
scrisoarea lui Tofic ISLAMOV  către Petre Roman, care ne vor introduce 
în arhiva Comisiei Litvinov,  pe care istoricul rus a studiat-o în amănunt: 
“În ceea ce priveşte dorinţa Dumneavoastră de a păstra memoria tatălui 
Dumneavoastră, aici poziţiile noastre se despart principial. Memoria 
tovarăşului Valter Roman, activităţile şi faptele sale în orice caz, în 
situaţia istorică a anului 1940, nu necesită o reabilitare din partea 
nimănui, sunt ferm convins de acest lucru. Militarea lui pentru 
independenta statului transilvănean porneşte din tendinţa de a îndrepta 
odată şi pentru totdeauna relaţiile celor două popoare frăţeşti care 
trăiesc în transilvania şi în cele două ţări vecine, Ungaria şi România. El 
considera, deasemenea, că împărţirea Transilvaniei între Ungaria şi 
România în anul 1940 este o experienţa catastrofală a lui Hitler. 
    In fine să nu uităm nici că tovarăşul Valter Roman, tatăl 
Dumneavoastră, a fost un comunist educat în tradiţiile proletariatului 
internaţionalist ceea ce, la drept vorbind, astăzi nu este bine văzut nicila 
mine în ţară şi, probabil, nici la Dumneavoastră. Bine ar fi ca eu să 
greşesc în privinţa ţării Dumneavoastră. Consider că trebuie să ne 
mândrim cu poziţia de atunci a lui Valter Roman în legătură cu problema 
referitoare la Transilvania şi nu să ne ruşinăm. În situaţia complicată a 
războiului mondial, el a avut curajul să se înalţe deasupra intereselor 
naţionale, ceea ce îl face să fie respectat. Trebuie să fiţi de acord că nu 
oricine este capabil de aşa ceva. 
    Nu ar trebui să uimească pe nimeni faptul că ideea de a înfiinţa un stat 
independent transilvanean a fost afirmată alături de Valter Roman şi de 
către importantul savant şi istoric, academicianul Evgenii Vicorovici 
Tarle, lucru caruia în scrisoarea d-voastră i se acordă o mare importanţa. 
Menţionarea acestor două nume nu sună ruşinos nici pentru unul dintre 
ei şi nici pentru admiratorii lor […] Este posibil ca el să nu fi ştiut istoria 
Transilvaniei în amănunţime precum Valter Roman care, provenind din 
Transilvania, vorbea în acelaşi timp limba română şi limba maghiară 
foarte bine. Dar repet, importatnte, hotărâtoare şi clare pentru E.V.Tarle, 
ca şi savant şi ca cetăţean şi activist al statului, în calitate de sfetnic al 
statului URSS, au fost interesele naţionale ale Rusiei, sau poate ca mai 
precis interesele ei geopolitice, ca şi mare stat european. De acest lucru 
vă puteţi convinge, dacă veţi citi foarte atent materialele 
Comisiei  Litvinov şi veţi compara conţinutul ei cu textul scrisorii lui Valter 
Roman. 
    Dar înainte de toate câteva observaţii despre acest lucru. 
    Apropierea victoriei Marelui Război pentru Apărarea Patriei a pus în 
faţa conducerii sovietice problema orânduirii păcii europene şi pregătirea 
proiectelor şi a tratatelor de pace pe viitor cu Germania şi cu sateliţii ei 
[…] 
    La una din adunările Comisiei  (25 martie 1944), Preşedintele ei, 
locţiitorul comisarului Afacerilor  Externe, maxim Maximovici Litvinov a 
concretizat ideile fixate în următorul fel: noi trebuie să păstrăm poziţia 
noastră fiind unica putere mare în Europa, şi aceasta poziţie nu trebuie 
să o împărţim benevol cu cineva[…] 
Pentru susţinerea independenţei Transilvaniei, în afară de Tarle a 
contribuit şi un alt membru al Comisiei, Solomon Abnamovici Lozovski. 
Mi se pare, spunea el, participând la adunarea Comisiei din 29 iulie, că 
pentru noi ar fi mai bine să fim de acord cu înfiinţarea statului 
independent transilvan. Noi nu suntem cointeresaţi la întărirea Ungariei 
sau a României De ce noi ar trebui să întărim România? Pentru că în 
Transilvania există trei milioane de români? […] 
    În timpul discuţiei apare şi abordarea unei probleme principiale care 
se referă la rolul dreptului istoric ( sau confruntarea lui cu factorul etnic)în 
rezolvarea problemelor teritoriale în Europa. În ansamblu, participanţii la 
discuţii, bineînţeles, dădeau dreptate factorului etnic, faţă de  cel istoric. 
Argumentând faptul că România trebuie să primească şi Transilvania de 
Nord, Şuriţ completează motivele sale principiale despre necesitatea 
evidentă de a lua în calcul factorul etnic, punând accent pe polemica 
noastră cu Polonia, care foloseşte acest argument istoric. Însă acelaşi 
argument etnic  nu a contibuit la rezolvarea problemei basarabene, 
reprezentând doar un interes academic. Problema teritorială a 
Basarabiei, disputată între România şi Rusia şi care a fost tranşată în 
1940, a trezit în cercurile de conducere dorinţa confuză de a compensa 
într-un mod oarecare România pentru pierderea de teritorii . De aceea 
Şuriţ crede că restituindu-i României Transilvania, …noi vom pune o 
temelie trainică pentru dependenţa României de politica noastră. O astfel 
de perspectivă este reală, fiindcă Transilvania are fără nici o îndoială 
pentru România mai multă importanţă decât Basarabia. 
    In continuare oratorul a adăugat: Despre faptul că România şi Ungaria 
nu pot fi tratate la fel, cel mai bine ne confirmă istoria trecutului fostei 
Ungarii. Ne luând în considerare provenienţa ungaro-mongolă, 
întotdeauna a fost avangarda germanismului în sud-estul Europei şi 
unealtă de oprimare a tuturor popoarelor slave. În relaţia cu România, 
lucrurile însă stau exact invers. 
    Acest pasaj confirmă opinia noastră asupra incompetenţei lui Şuriţ în 
problemele istorice. Nu ştia sau nu dorea să-şi amintească de 
nenumăratele războaie din istoria Europei Centrale, în care maghiarii au 
luptat împotriva germanilor din momentul apariţiei ei în regiunile bazinului 
Dunării…Din fericire aceste argumente n-au avut ecou pentru 
participanţii la discurs… Mai competent în problemele istoriei, Litvinov 
contrazice aceste păreri, zicând: Tovarăşul Şuriţ greşeşte, gândindu-se 
că români din Transilvania au visat numai la unirea cu România. 
Adevărul e că agitatorii din România  tindeau să influenţeze exact în 
această direcţie, dar în decursul istoriei românii din Transilvania cereau 
doar autonomie, ne mai sperând la independenţa 
Translivaniei…Aproape că exclud, susţine diplomatul sovietic, 
posibilitatea de a oferi Transilvania Ungariei, însă nu este o chestiune 
definitivă. Această variantă s-ar putea materializa,  dar într-o perspectivă 
mai îndelungată. Mai curând s-ar ajunge la un acord comun cu România 
în schimbul renunţării la Basarabia şi Bucovina, dar acest lucru se poate 
întâmpla numai cu anumite garanţii şi cu o anumită influenţă asupra 
viitoare politici româneşti. Nu ştiu dacă vom putea să obţinem astfel de 
garanţii şi în condiţiile în care guvernul (român-nota lui T. I.) se va 
schimba, iar politica va fi alta. Dacă am reuşi să implementăm un control, 
alta ar fi situaţia. Dar până ce acest lucru nu se va înfăptui, rămâne 
posibilitatea separării Transilvaniei şi transformării ei într-un stat de sine 
stătător. Acest lucru poate fi provizoriu până în momentul în care noi 
vom putea ajunge la o înţelegere cu Ungaria sau România. Sau poate că 
va rămâne aşa timp îndelungat, având în vedere că acest mic stat va 
avea nevoie de ocrotitori, care poate fi numai Uniunea Sovietică, marea 
putere din apropiere…În viitor nu exclud ca Ungaria, România şi 
Transilvania să devină federale, dacă noi vom putea să influenţăm 
politica Ungariei şi României…Maiski, Stein, Manuilski făcând referire la 
această situaţie susţin ideea acordării independenţei Transilvaniei, 
refuzând propunerea de federalizare a României, Ungariei şi 
Transilvaniei. După părerea lui Stein crearea independenţei 
Tarnsilvaniei  este cea mai bună soluţie. Lozovski şi-a exprimat părerea 
personală într-o formă categorică: Se subînţelege că perspectiva alipirii 
Transilvaniei la Ungaria este exclusă.” 
    Reţinem în continuare aprecierile lui Tofic ISLAMOV asupra 
personalităţii lui Valter Roman: 
„Din materialul documentar de mai sus este evident că ideile pe care 
Valter Roman le-a împărtăşit Comisiei Litvinov nu au nimic deosebit şi 
neobişnuit. Ideile sale se înscriu organic în ideologia politică ce domină 
capitala sovietică în perioada sfârşitului de război şi se armonizau 
perfect cu dispoziţiile politice  ale conducerii Uniunii Sovietice. 
Mai sus am vorbit despre poziţia propunerilor şi opiniilor lui Valter Roman 
care au fost oferite adunării Comisiei Litvinov. Există însă între ele o 
diferenţă pe care  nu ar trebui s-o uităm. Ea constă că în faptul că 
punctele lor de pornire erau diferite: comunistul român [Valter Roman] îşi 
construia ideile pornind de la interesele Transilvaniei, ale locuitorilor 
ei…Oamenii de stat sovietici însă întotdeauna au avut ca scop 
asigurarea siguranţei  ţării lor…Aici nimănui nu i se poate reproşa nimic. 
Pentru a fundamenta corectitudinea interpretării noastre în legătură cu 
poziţia lui Valter Roman, voi oferi mai jos, într-o formă prescurtată, 
scrisoarea sa datată la 28. VII. 1944, care a intrat în Comisia Litvinov în 
data de 2.VIII.1944 şi care a provocat reacţii atât de vehemente, din 
partea  Dumneavoastră, domnule Petre Roman. 
După ce la începutul scrisorii notase că s-a hotărât să-şi expună părerea 
despre problema Transilvaniei în ordinea dezbaterilor, Valter Roman 
scrie (stilistica şi ortografia originală se respectă pe deplin): 
Scrisoarea lui Valter Roman către Comisia Litvinov 
    Luând în considerare toată greutatea, complexitatea şi specificitatea 
problemei Transilvaniei, consider că cel mai potrivit şi corespunzător 
element al acestei etape (de după război) este permisiunea înfiinţării 
independenţei (şi faţă de români şi faţă de unguri) Transilvaniei de la râul 
Tisa până la Carpaţi (hotarul care trebuia să fie garantat de Uniunea 
Sovietică, Anglia, America), care reiese din următoarele idei: 
1. Ambele ţări care pretind Transilvania au participat în aceiaşi măsură în 
războiul de cucerire a lui Hitler. Pe cine să răsplătm cu alipirea 
Transilvaniei? (Tendinţa imperialismului englez este să aibă sub control 
Ungaria, incluzând şi Transilvania. In acelaşi timp, ne dăm seama că 
Romînia nu poate fi în viitor folosită de nimeni ca şi centru al intrigii 
antisovietice şi ca bază de atac împotriva URSS). 
2. Componenţa etnografică. Între râul Tisa şi Carpaţi locuiesc într-un 
conglomerat români şi unguri (locuiesc aici saşi şi şvabi , care amintesc 
problema nemţilor de pe Volga, poate ca problema dată ar putea fi 
rezolvată pe aceiaşi cale). 
3. Independenţa economică. Transilvania (prin care noi azi înţelegem: 
Transilvania propriu-zisă, Banat, Crişana, Maramureş) reprezintă un 
întreg din punct de vedere economic. În perioada alipirii Transilvaniei la 
România industria ei era mai dezvoltată decât a acesteia. 
( Reşiţa este cel mai mare centru metalurgic; I.A.R. cel mai mare centru 
aviatic Astra cel mai mare centru al construcţiilor de vagoane, Dermata 
cea mai puternică uzină de prelucrare apielii din Balcani). 
Transilvania este foarte bogată în resurse minerale: cărbune, minereu de 
fier, cupru, mangan, aur, argint s.a.m.d. Ea are de asemenea, un 
potenţial agrar ridicat. Partajul construit de Hitler în august 1940 
urmărind exclusiv interesele imperialismului german contrazicea raţiunile 
economice, istorice, naţionale şi etnografice; era ca şi cum ai tăia pe 
unul din gemenii siamezi, care nu pot să trăiască unul fără altul. 
4. Rădăcinile istorice. Mulţi ani Transilvania a fost ţară independentă, cu 
propriul conducător, iar în secolele XVI şi XVII a jucat un rol foarte 
important în activităţile internaţionale. Ideea independenţei Transilvaniei 
are tradiţiile sale şi rădăcini atât printre români cât şi printre unguri. 
Evenimentele istorice mărturisesc despre viaţa paşnică a ungurilor şi 
românilor în Transilvania dealungul secolelor şi despre luptele lor 
comune îndreptate împotriva asupritorilor. 
5. Transilvania a fost partea cea mai progresistă a ţării chiar şi atunci 
când aparţinea fie Ungariei, fie României. Mişcările revoluţionare ale 
ungurilor şi românilor au izbucnit de nenumărate ori în Transilvania. 
Muncitorii transilvăneni au fost mult mai organizaţi, decât în alte părţi ale 
Ungariei şi României. Mişcările muncitoreşti sunt sînt mai puternice 
decât în Ungaria şi România. (13) Din toate aceste motive consider că 
independenţa Transilvaniei este o chestiune realistă şi oportună, 
corespunzînd intereselor progresiste din Romînia şi Ungaria. (Hotărârea 
definitivă pot să mi-o imaginez numai în cazul în care Bazinul Dunărean 
vafi sub tutela regimului sovietic). 
Cu repect, Valter Roman 
Născut în Transilvania, membru al Partidului Comunist Român. 
Inginer-electric; fost şef al artileriei 35 (inter) divizii, în Spania (1936 
1939), fost constructor de vagoane al uzinei din oraşul Calinin; 
colaboratorul lui I.C.C. I. (până la dizolvare): Redactor (Redacţia romînă 
în institutul nr.205 în timpul Ţ.C.V.C.R.(b), Moscova, 28.VII. 44. 
Lux.com 265(14) 
    În încheiere repet încă odată acea impresie personală, care mi-am 
format-o în timpul citirii acestei scrisori: Valter Roman a fost comunist-
internaţionalist, de asemenea patriot transilvănean. Numai în acest 
context poţi înţelege şi explica apropierea sa de problema 
transilvăneană. Sentimentele patriotice predominau asupra naţionalităţii, 
de aceea el este interesant ca personalitate. 
13.În sârguinţa patriotismului local se vede că autorul exagerează rolul 
proletariatului în Transilvania. De asemenea e optimist în ceea ce 
priveşte aprecierea convieţuirii paşnice între români şi unguri, pentru câ 
cele scrise de el nu se referă nicidecum la revoluţia maghiară din 1848-
1849. Este însă adevărat faptul că aceste popoare au trăit paşnic sute 
de ani, iar în perioada otomană au luptat împreună împotriva 
asupritorilor, precum şi mai târziu, în secolul al XVIII-lea, împotriva 
absolutismului austriac. 
14. AVP RF. Fond 06. (Secretariatul lui V.M.Molotov) Op. 6. Mapa 14”. 
Nici Tofic ISLAMOV nu exprimă  realitatea, scriind că aceste popoare au 
trăit paşnic sute de ani s.a. 
    La comentariile lui Tofic ISLAMOV nu adăugăm altele. Cititorul însuşi 
le va face. Reţinem ura internaţionalist bolşevică  de care dă dovadă şi 
Valter Roman împotriva existenţei statale a poporului român, susţinând 
dezmembrarea statului naţional unitar român. Numai că apăruse şi o altă 
scrisoare a lui Valter Roman, către M.M.litvinov,  publicată de grijuliul 
său fiu, în volumele Le devoir de libertte, Editions Payot, 1992, 
Libertatea ca datorie, Editura Dacia, Cluj-Napoca, 1994 şi Libertatea ca 
datorie, Editura Paideia, Bucuresti, 2000 . Ce activitate voia să acopere? 
A tatălui său. Oare numai a tatălui său? I-o trimite de urgenţa lui Tofic 
Islamov , în anul 2000 şi o scrisoare cu antetul ministerului de externe, 
desigur semnată de ministrul de externe  din acel an, Petre Roman, 
revoltat, scriindu-i că dumnealui, Petre Roman, doreşte ca Tofic Islamov 
să înlăture nedreptatea istorică acceptată cu mare uşurinţă în cartea sa. 
Răspunsul lui Tofic Islamov este extrem de interesant. Din rândurile lui 
transpare suspiciunea că se afla în faţa unui fals. Nu  ştim ca Petre 
Roman să făcut proba autenticităţii scrisorii, aşa cum i-a cerut istoricul 
rus. 
Tofic Islamov: 
„P.S. Vă sunt foarte recunoscător pentru copia materialului apărut în 
ziarul Ce soir din Paris, trimise de Dumneavoastră, şi mai ales pentru 
scrisoarea lui Valter Roman către M.M.Litvinov, de care noi nu am avut 
cunoştinţă, datată la 24 iulie, deci cu 4 zile înaintea datării din 28 iulie a 
scrisorii lui Valter Roman publicate în volumul nostru pe aceeaşi adresă. 
Noi o vom studia utilizând cele mai bune metode şi vom trage concluziile 
potrivite, dacă această scrisoare se va dovedi autentică. Ar fi necesar să 
avem o copie facsimilă, poze sau xerocopii, ceea ce din punct de vedere 
tehnic nu este greu de făcut. Motivele prealabile ale acestui scop se află 
în scrisoarea rămasă fără răspuns a Doamei T. Pokivailova. Împreună cu 
colegii mei eu sunt gata să mă întorc la problemă pentru suplimentul 
redacţiei noastre, dacă în arhivele ruseşti sau cele româneşti sau în 
arhive particulare s-ar găsi noi documente autentice referitoare la 
întrebările care ne preocupă. Înainte de aceasta avem nevoie de mai 
multe informaţii despre provenienţa materialelor epistolare, 
asemănătoare cu copiile trimise de Dumneavoastră, aparţinând, după 
cum spuneţi, domnului Valter Roman. 
Sîmbătă, 19 august 2000. 
Cu respect, Tofic Islamov “ 
Efortul lui Petre Roman de al scoate din cauză pe Valter Roman a fost 
sortit unui  eşec total. Scrisoarea publicată de Petre Roman este din 24 
iulie, iar cea depusă de Valter Roman la Comisia Litvinov, este din 28 
iulie. Anulează orice altă „scrisoare” de dinaintea datei de 28 iulie. 
Scrisoarea publicată de Petre Roman 
cu titlul Scrisoare adresată de Valter Roman lui M. M. Litvinov cu privire 
la Transilvania 
Stimate tovarăşe Litvinov, 
Datorită faptului că glorioasa Armata roşie continuă ofensiva sa 
strălucită, zdrobind trupele hitleriste, şi deci eliberarea României, a 
Ungariei şi a celorlalte ţări ocupate de Hitler, va deveni, sper, curând, o 
realitate fericită, doresc să vă expun în cele ce urmează un punct de 
vedere -pe care fireşte îl consider ca singurul just şi în concordanţa cu 
adevărul istoric –în legătură cu soluţionarea litigiilor de frontieră româno-
maghiară, consecinţă a “arbitrajului” de la Viena din august 1940. 
Pentru că odată cu răsturnarea clicilor fasciste din aceste şi zdrobirea 
Germaniei hitleriste se va pune şi problema organizării păcii şi încheirii 
tratatelor de pace, consider ca deosebit de actual şi, totodată, şi extrem 
de important să informez guvernul sovietic despre anumite realităţi, 
pentru ca hotărârea pe care o va lua să se bazeze pe cunoaşyerea cât 
mai precisă a situaţiei… 
Este vorba de problema Transilvaniei. 
Se propun diferite “soluţii”. Unii promovează ideea trecerii întregii 
Transilvanii la Ungaria, iar alţii sunt pentru menţinerea stat-quo-ului 
existent din august 1940 încoace (în cazul acestei variante se mai 
vorbeşte şi de un schimb de populaţie). Există şi alţii ( în special unele 
cercuri anglo-americane, al căror purtător  de cuvănt oficios, profesorul 
Macartri, a şi expus poziţia lor, da şi unii transilvăneni) care emit ideea 
unei Transilvanii independente, încercând a transplanta în acest colţ al 
Europei exemplul Elveţiei. 
Argumentele tuturor acestor purtători de cuvânt sunt variate şi unele 
dintre ele ar putea şi să impresioneze chiar, cum ar fi, de exemplu, 
argumentul că, datorită faptului că atât România cât şi Ungaria au purtat 
(poartă) război împotriva Uniunii Sovietice, n-ar “merita” nici una, nici alta 
să fie “răsplătită” pentru această atitudine şi, în consecinţă, fie că graniţa 
actuală ar trebui menţinută, fie să se creeze un stat transilvănean, 
independent atât faţă de România cât şi faţă de Ungaria. 
Toate acestea nu sunt decât argumente, în cel mai bun caz, 
conjuncturale. 
În afara acestor ”soluţii”, există, fireşte, punctul de vedere pe care îl 
susţine Partidul Comunist din România şi pentru care a militat în tot 
timpul războiului postul de radio “România liberă”, şi anume că 
soluţionarea problemei Transivaniei înseamnă anularea  “arbitrajului” de 
la Viena ( august 1940) şi reintegrarea Transilvaniei de nord în cadrul 
României. 
În favoarea acestor teze ar putea fi invocate multe argumente, dintre 
care însă cel mai important mi se pare că este cel istoric. 
Transilvania aparţine României, deoarece majoritatea populaţiei acestei 
regiuni istorice a fost şi este şi astăzi românească, deoarece poporul 
român a luptat secole de-a rândul pentru unirea Transilvaniei cu 
România, unire care s-a realizat în decembrie 1918. 
Acestea sunt realităţi a căror neluare în considerare n-ar putea decât 
complica evoluţia lucrurilor (inclusiv desfăşurarea războiului în ultima sa 
fază, cât şi viitoarea aşezare) în acest colţ al Europei, deşi participarea 
României la agresiunea contra Uniunii Sovietice este un fapt de 
netăgăduit, dar pentru care m-ar fi nici raţional, nici just să sufere un 
popor întreg. 
Necesitatea aşezării Europei în siutaţia de dinainte de război (situaţie pe 
care a răsturnat-o prin forţă Germania Hitleristă), fiind unul dintre 
obiectivele coaliţiei antihitleriste, vine să completeze argumentaţiade mai 
sus cu caracter istoric. 
Soluţionarea în acest spirit a problemei Transilvaniei ar face ca simpatiile 
pentru Uniunea Sovietică în România în perioada postbelică să crească 
nemăsurat şi să devină un motor puternic al unei apropieri şi al unei 
prietenii (dintre URSS şi România) pentru care luptă de mult comuniştii 
români. 
În convingerea fermă că cele expuse vor fi de natură să contribuie la 
clarificarea problemei şi la soluţionarea sa în spiritul justeţei istorice şi al 
intereselor comune, vă salută 
respectuos 
Valter Roman 
24 iulie 1944, Moscova. 
P.S. Am întocmit un studiu (mai mult cu caracter istoric) despre 
Transilvania, pe care, la nevoie, aş putea să vi-l pun la dispoziţie-V.R. 
Scrisoarea publicata de Petre Roman, atribuită lui Valter Roman nu are 
nici un element de autententificare. Tofic ISLAMOV, pentru scrisoarea pe 
care o publică, precizează cu exactitate (v.14) unde o pot gasi cei 
interesaţi. 
Scrisoarea publicată de Petre Roman are o ţintă clară, după cum uşor 
poate constata oricine: 
1. Soluţionarea litigiilor de frontieră româno-maghiară, consecinţă a 
“arbitrajului” de la Viena din august 1940. 
2.Soluţionarea problemei Transilvaniei înseamnă anularea“arbitrajului” şi 
reintegrarea Transilvaniei de nord în  cadrul Romaniei. 
Se impune să mai reţinem câteva cuvinte din scrisoarea lui Teofic 
ISLAMOV, către Petre Roman: “Este un lucru clar si pe înţelesul tuturor. 
După părerea mea această corespondenţă nu trebuie să fie un secret şi 
din cauză că Dumneavoastră, domnule Roman, în calitate de Ministru al 
Afacerilor Externe din România, cum este confirmat în textul scrisorii, 
doriţi nu numai să păstraţi memoria tatălui Dumneavoastră, dar să şi 
înlăturaţi nedreptatea istorică, acceptată cu mare uşurinţă în cartea 
noastră. O dorinţă lăudabilă de altfel.” 
In scrisoarea publicată de Petre Roman, tatăl său acţionează pentru 
reintegrarea nordului Transilvaniei în România. 
In scrisoarea publicată de Tofic ISLAMOV, Valter Roman acţionează 
pentru independenţa Transilvaniei. 
Sunt două probleme diferite. Cu alte cuvinte scrisoarea publicată de 
Petre Roman nu poate înlătura “nedreptatea istorică” la care l-ar fi supus 
Tofic ISLAMOV pe Valter Roman, prin publicarea scrisorii din arhiva 
Comisiei Litvinov. 
Cât priveşte aliniatul “Transilvania aparţine României…decembrie 1918”, 
în mod evident pare a fi redactat după 1989, fie şi pentru că scrisoarea 
originală de la Comisia Litvinov, neagă categoric ideea integrităţii 
teritoriale a României. 
Scrisoarea publicată de Petre Roman are un stil total diferit de 
scrisoarea originală, ceea ce poate presupune că întreaga scrisoare e un 
fals. Petre Roman, deşi au trecut prea mulţi ani, de la ediţia din 1992, nu 
a făcut proba autenticităţii. 
Gheorghe Gavrilă Copil 
